31987R3985
L 376/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3985/87 AL COMISIEI
din 22 decembrie 1987
de modificare a Regulamentului (CEE) nr. 2658/87 al Consiliului privind Nomenclatura tarifară și statistică și Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului (1) din 23 iulie 1987 privind Nomenclatura tarifară și statistică și Tariful Vamal Comun, în special articolul 9,
întrucât Regulamentul (CEE) nr. 2658/87 a stabilit o nomenclatură a mărfurilor, denumită în continuare „Nomenclatură Combinată”, pentru îndeplinirea, în același timp, a cerințelor Tarifului Vamal Comun și ale statisticii comerțului exterior al Comunității;
întrucât anumite regulamente privind organizarea comună a piețelor agricole prevăd că nomenclatura tarifară care rezultă din aplicarea lor este inclusă în Nomenclatura Combinată; întrucât acestea modifică, în cazul în care este necesar, drepturile vamale; întrucât, în consecință, este adecvat să se includă în prezentul regulament toate modificările din regulamentele adoptate în cadrul politicii agricole comune;
întrucât la 24 noiembrie 1987 Consiliul a decis cu privire la ratele convenționale ale drepturilor vamale care trebuie aplicate anumitor produse care intră sub incidența capitolului 85 din Nomenclatura Combinată; întrucât este adecvat să se includă aceste rate în Nomenclatura Combinată;
întrucât, pentru a se asigura interpretarea și aplicarea uniformă a Nomenclaturii Combinate, este adecvat să se clarifice sensul anumitor termeni utilizați la secțiunea XI din nomenclatura menționată anterior prin introducerea a trei note complementare;
întrucât, pentru a îmbunătăți formularea Nomenclaturii Combinate, sunt necesare anumite modificări ale textului;
întrucât măsurile prevăzute de prezentul regulament sunt conforme cu avizul Comitetului nomenclaturii,
ADOPTĂ PREZENTUL REGULAMENT:
Articolul 1
Nomenclatura Combinată anexată la Regulamentul (CEE) nr. 2658/87 se modifică în conformitate cu anexa la prezentul regulament.
Articolul 2
Prezentul regulament intră în vigoare la 1 ianuarie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1987.